ประกาศคณะกรรมการประมงประจำจังหวัดสระบุรี เรื่อง กำหนดเขตเพาะเลี้ยงสัตว์น้ำ สำหรับกิจการการเพาะเลี้ยงสัตว์น้ำควบคุม ประเภท การเพาะเลี้ยงสัตว์น้ำในกระชัง พ.ศ. 2560
ประกาศคณะกรรมการประมงประจำจังหวัดสระบุรี
เรื่อง กำหนดเขตเพาะเลี้ยงสัตว์น้ำ
สำหรับกิจการการเพาะเลี้ยงสัตว์น้ำควบคุม
ประเภท การเพาะเลี้ยงสัตว์น้ำในกระชัง
พ.ศ. ๒๕๖๐
 

โดยกฎกระทรวงกำหนดกิจการการเพาะเลี้ยงสัตว์น้ำให้เป็นกิจการเพาะเลี้ยงสัตว์น้ำควบคุม
พ.ศ. ๒๕๕๙ ออกตามความในมาตรา ๖ วรรคหนึ่ง และมาตรา ๗๖ แห่งพระราชกำหนดการประมง พ.ศ.
๒๕๕๘ กำหนดให้การเพาะเลี้ยงสัตว์น้ำในกระชังเป็นกิจการเพาะเลี้ยงสัตว์น้ำควบคุม และความในมาตรา
๗๗
แห่งพระราชกำหนดดังกล่าวบัญญัติห้ามมิให้ผู้ใดประกอบกิจการการเพาะเลี้ยงสัตว์น้ำควบคุมนอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำ

อาศัยอำนาจตามความในมาตรา ๒๘ วรรคหนึ่ง (๓) แห่งพระราชกำหนดการประมง
พ.ศ. ๒๕๕๘ คณะกรรมการประมงประจำจังหวัดสระบุรีออกประกาศไว้ ดังต่อไปนี้

ข้อ ๑ ให้พื้นที่แม่น้ำป่าสัก ตั้งแต่เขตท้องที่หมู่ที่
๓ ตำบลท่าคล้อ อำเภอแก่งคอย จังหวัดสระบุรี จนถึงเขตท้องที่หมู่ที่ ๑ ตำบลเริงราง
อำเภอเสาไห้ จังหวัดสระบุรี ตามแผนที่แนบท้ายประกาศนี้เป็นเขตเพาะเลี้ยงสัตว์น้ำ
สำหรับกิจการการเพาะเลี้ยงสัตว์น้ำควบคุม ประเภท การเพาะเลี้ยงสัตว์น้ำในกระชัง

ข้อ ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


ประกาศ ณ วันที่ ๒๐ ตุลาคม พ.ศ. ๒๕๖๐
บัณฑิตย์ เทวีทิวารักษ์
ผู้ว่าราชการจังหวัดสระบุรี
ประธานคณะกรรมการประมงประจำจังหวัดสระบุรี
[เอกสารแนบท้าย]

๑. แผนที่แนบท้ายประกาศคณะกรรมการประมงประจำจังหวัดสระบุรี
เรื่อง กำหนดเขตเพาะเลี้ยงสัตว์น้ำ
สำหรับกิจการการเพาะเลี้ยงสัตว์น้ำควบคุมประเภท การเพาะเลี้ยงสัตว์น้ำในกระชัง
พ.ศ. ๒๕๖๐

(ดูข้อมูลจากภาพกฎหมาย)







พิมพ์มาดา/อัญชลี/จัดทำ
๔
ธันวาคม ๒๕๖๐

[๑] ราชกิจจานุเบกษา
เล่ม ๑๓๔/ตอนพิเศษ ๒๙๒ ง/หน้า ๔๐/๒๗ พฤศจิกายน ๒๕๖๐